钦定古今图书集成/明伦汇编/氏族典/第538卷 > 石璞
## 钦定古今图书集成/明伦汇编/氏族典/第538卷 > 石璞

按《万姓统谱》：“璞，临漳人。初为监察御史，历任山西布
政使，刚介有治才。其妻预诸寮内燕，归愠曰：‘彼多金
珠绮采，吾布裙袄，甚不称布政妻也’。璞曰：‘尔何坐’？”曰：
“‘席首’。曰：‘使吾墨于宪，汝安得居此座’。”后陞工部尚书。
正统己巳，处州盗起，璞讨平之。景泰中，以平也先功，
进太子太保，改兵部尚书，数年致仕。天顺庚辰，复起
掌南京都察院事。成化初，致仕。

===石恒===按《兰州志》：“恒，兰州贡士。父丧，庐墓三年。母失明，吁天
餂而愈。”